pythainlp/thai-wiki-dataset-v4 huggingface dataset:
จำนวนเชิงมิตร

จำนวนเชิงมิตร คือจำนวนสองจำนวนที่ผลบวกของตัวหารแท้ของจำนวนหนึ่งมีค่าเท่ากับอีกจำนวนหนึ่ง เช่น 220 และ 284 เป็นจำนวนเชิงมิตร เนื่องจากตัวประกอบแท้ของ 220 คือ 1, 2, 4, 5, 10, 11, 20, 22, 44, 55 และ 110 ซึ่งมีผลบวกเป็น 284 และตัวประกอบแท้ของ 284 คือ 1, 2, 4, 71, และ 142 ซึ่งมีผลบวกเป็น 220
สูตรทั่วไปในการหาจำนวนเชิงมิตรคือ ถ้า
"p" = 3 × 2"n"-1 - 1, 
"q" = 3 × 2"n" - 1,
"r" = 9 × 22"n"-1 - 1,
เมื่อ n > 1 เป็นจำนวนเต็มบวก และ p, q, r เป็นจำนวนเฉพาะ แล้ว 2"npq" and 2"nr" จะเป็นจำนวนเชิงมิตร
ตัวอย่างจำนวนเชิงมิตร 5 คู่แรกคือ
(220, 284), (1184, 1210), (2620, 2924), (5020, 5564), (6232, 6368), ... (ลำดับ #เปลี่ยนทาง
ธนบัตร 5 บาท

ธนบัตร 5 บาท เป็นธนบัตรของสกุลเงินบาท เริ่มออกใช้ในประเทศไทยตั้งแต่ พ.ศ. 2445 ปัจจุบันเลิกใช้แล้ว 
เกร็ด.
วันที่ 24 มิถุนายน 2512 พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินทรงเปิดโรงพิมพ์ ผู้ที่ไปร่วมงานจะได้รับธนบัตรชนิด 5 บาท และ 10 บาท เป็นที่ระลึก มีข้อความพิมพ์อยู่ที่หน้าธนบัตรว่า “ที่ระลึกการ เปิดโรงพิมพ์ธนบัตร ธนาคารแห่งประเทศไทย 24 มิถุนายน 2512”
รัฐมนตรีว่าการกระทรวงการคลัง

รัฐมนตรีว่าการกระทรวงการคลัง มีหน้าที่แตกต่างกันไปในแต่ละประเทศ โดยทั่วไปแล้วจะครอบคลุมการเงินของรัฐบาล นโยบายเศรษฐกิจ และ/หรือกฎระเบียบทางการเงินอย่างน้อยหนึ่งรายการ แต่มีความแตกต่างที่สำคัญระหว่างประเทศต่าง ๆ:
รัฐมนตรีว่าการกระทรวงการคลังมักพบในรัฐบาลของรัฐสหพันธรัฐหรือจังหวัดของประเทศสหพันธรัฐ ในกรณีเหล่านี้ อำนาจของพวกเขาอาจถูกจำกัดอย่างมากโดยนโยบายทางกฎหมายหรือทางการคลังที่เหนือกว่า โดยเฉพาะอย่างยิ่งการควบคุมภาษี การใช้จ่าย สกุลเงินอัตราดอกเบี้ยระหว่างธนาคารและปริมาณเงิน
อำนาจของรัฐมนตรีว่าการกระทรวงการคลังแตกต่างกันไปในแต่ละรัฐบาล ในสหรัฐอเมริการัฐมนตรีว่าการกระทรวงการคลังแม้ว่าจะมีเหรัญญิกที่แยกต่างหากและอยู่ใต้บังคับบัญชาของสหรัฐอเมริกาและผู้อำนวยการสำนักงานบริหารและงบประมาณเป็น ผู้ร่างงบประมาณ
ในสหราชอาณาจักร รัฐมนตรีว่าการกระทรวงการคลังที่มีตำแหน่งเทียบเท่ากับรัฐมนตรีว่าการกระทรวงการคลัง เนื่องจากความแปลกประหลาดของประวัติศาสตร์ อธิการบดีกระทรวงการคลังจึงได้รับการขนานนามว่าเป็นลอร์ดคนที่ 2 ของกระทรวงการคลังโดยที่นายกรัฐมนตรียังดำรงตำแหน่งทางประวัติศาสตร์ของลอร์ดคนที่ 1 ของกระทรวงการคลังด้วย สิ่งนี้บ่งบอกถึงความอาวุโสและความ รับผิดชอบ ที่เหนือกว่าของนายกรัฐมนตรีเหนือกระทรวงการคลัง
ในออสเตรเลียรัฐมนตรีอาวุโสคือเหรัญญิกแม้ว่าจะมีรัฐมนตรีกระทรวงการคลังที่เป็นผู้เยาว์มากกว่า และในปี 2018 จะเป็นหัวหน้าพอร์ตโฟลิโอที่แยกจากฝ่ายการเงินและบริการสาธารณะ
รัฐมนตรีว่าการกระทรวงการคลังอาจ ไม่เป็นที่นิยมหากต้องขึ้นภาษีหรือลดการใช้จ่าย รัฐมนตรีกระทรวงการคลังที่การตัดสินใจครั้งสำคัญซึ่งเป็นประโยชน์โดยตรงทั้งต่อผลการดำเนินงานและการรับรู้ถึงความสำเร็จทางเศรษฐกิจและการเงินของประเทศจะได้รับรางวัล รัฐมนตรีกระทรวงการคลังแห่งปีของ Euromoney
ไวเบรเตอร์

ไวเบรเตอร์  เป็นอุปกรณ์ใช้ในการนวดและการช่วยตัวเองสำหรับผู้หญิง มีหลายลักษณะรวมถึงลักษณะแท่งพลาสติก หรือเป็นรูปไข่ใช้สำหรับสำเร็จความใคร่ในผู้หญิงโดยการสอดใส่เข้าไปในช่องคลอด หรือทวารหนัก โดยจะมีการติดตั้งมอเตอร์สั่นเพื่อเพิ่มโอกาสในการถึงจุดสุดยอดในผู้หญิงมากขึ้น
เปอตีโมะนิ

พุจจิโมนิ หรือ เพททิโมนิ ในภาษาอังกฤษ  เป็นวงยูนิตวงที่ 2 อย่างเป็นทางการของ"มอร์นิงมุซุเมะ" แนวเพลงหลักของวงยูนิตนี้จะเป็นเพลงที่มีจังหวะเร็วให้ความรู้สึกสนุกสนาน
ประวัติของกลุ่ม.
พุจจิโมนิก่อตั้งขึ้นมาในเดือนพฤศจิกายน พ.ศ. 2542 ด้วยจำนวนสมาชิกที่มาจากมอร์นิงมูซูเมะทั้งหมด 3 คน ได้แก่ เค ยาซูดะ, ซายากะ อิจิอิ และมากิ โกะโต ซึ่งหลังจากที่ก่อตั้งมาไม่นาน พุจจิโมนิก็ได้สร้างซิงเกิลแรก "โจกตโตะ เลิฟ" ซึ่งผลงานชิ้นนี้สามารถสร้างยอดขายได้เกิน 1 ล้านก๊อปปี้
หลังจากนั้นมา ในวันที่ 21 พฤษภาคม พ.ศ. 2543 ซายากะ อิจิอิก็ได้สำเร็จการศึกษาจากทั้งมอร์นิงมูซูเมะและพุจจิโมนิ ทำให้สึงกุ ต้องนำเอาฮิโตมิ โยชิซาวะ สมาชิกรุ่นที่ 4 ขิงมอร์นิงมูซูเมะมาเข้าเป็นสมาชิกของพุจจิโมนิหลังจากที่อิจิอิสำเร็จการศึกษาไปแล้ว
ต่อมา พุจจิโมนิก็ได้ออกเพลงซิงเกิลมาอีก 3 เพลง พร้อมกับอัลบั้มแรกและอัลบั้มเดียวที่ชื่อ "เซ็มบุ! พุจจิโมนิ" ที่วางจำหน่ายในเดือนสิงหาคม พ.ศ. 2545 ผลงานอัลบั้มนี้ได้รวบรวมเอาเพลงซิงเกิลทุกเพลงของวงมารวมไว้ด้วยกันทั้งหมด
ในปี พ.ศ. 2545 มากิ โกโตได้สำเร็จการศึกษาจากทั้งมอร์นิงมูซูเมะและพุจจิโมนิ และหลังจากนั้นไม่นาน ในปี พ.ศ. 2546 เค ยาซูดะ ก็ได้สำเร็จการศึกษาจากมอร์นิงมูซูเมะและพุจจิโมนิ ทำให้เกิดการเปลี่ยนแปลงตัวสมาชิกกันครั้งใหญ่ โดยสมาชิกที่เข้ามาใหม่สองคน ได้แก่ อายากะ คิมูระ สมาชิกจากโคโคนัทส์มูซูเมะ และมาโกโตะ โองาวะ สมาชิกรุ่นที่
5 จากมอร์นิงมูซูเมะ และผู้ที่ขึ้นมาดำรงตำแหน่งหัวหน้าวงแทนยาซูดะ ก็คือ ฮิโตมิ โยชิซาวะ
แต่อย่างไรก็ตาม พุจจิโมนิก็ไม่ได้สร้างผลงานซิงเกิลใด ๆ มาเพิ่มเติม มีเพียงแต่เพลง "ว้าวว้าวว้าว" และเพลงโจกตโตะ เลิฟ ที่นำกลับมาร้องใหม่เท่านั้น ซึ่งทั้งสองเพลงได้ถูกรวบรวมเอาไว้ในซีดีชุด "พุจจิโมนิ เบสท์" ด้วย
สุดท้ายพุจจิโมนิก็ได้ยุบวงอย่างไร้กำหนด
อำเภอศรีสัชนาลัย

ศรีสัชนาลัย เป็น 1 ใน 9 อำเภอของจังหวัดสุโขทัย โดยเป็นที่ตั้งของอุทยานประวัติศาสตร์และอุทยานแห่งชาติศรีสัชนาลัย 
ประวัติศาสตร์.
"เมืองเชลียง" เป็นชื่อดั้งเดิมของเมืองศรีสัชนาลัย (ส่วนทางล้านนาเรียก "เชียงชื่น") ส่วนอำเภอศรีสัชนาลัยนั้น ชื่อเดิมคืออำเภอด้งและอำเภอหาดเสี้ยว ก่อนที่จอมพล แปลก พิบูลสงคราม จะให้นำชื่อเมืองโบราณครั้งสมัยสุโขทัยมาตั้งเป็นชื่ออำเภอโดยตรง เมืองโบราณเป็นที่ราบริมแม่น้ำยม และที่ลาดเชิงเขาพระศรี เขาใหญ่ เขาสุวรรณคีรี และเขาพนมเพลิง ก็เป็นพื้นที่เหมาะแก่การตั้งถิ่นฐาน เนื่องจากมีแม่น้ำและภูเขาเป็นปราการล้อมรอบ และมีความอุดมสมบูรณ์จากแก่งหลวง แม่น้ำยมและคลองเล็กคลองน้อยที่ไหลเชื่อมโยงในพื้นที่ดังกล่าว จึงทำให้เกิดเป็นชุมชนก่อตัวขึ้นบริเวณนี้และเคยมีความเจริญรุ่งเรืองเป็นอย่างมากในอดีต 
ดินแดนแห่งนี้เป็นเขตแดนระหว่างอาณาจักรล้านนา กับ อาณาจักรสุโขทัย-สยาม อำเภอแห่งแรกที่นี่ เดิมชื่อ อำเภอด้ง อยู่ในบริเวณ บ้านปลายนา ตำบลบ้านตึก ก่อนจะย้ายมาตั้งที่ว่าการอำเภอตรงบริเวณบ้านป่างิ้ว ตั้งได้ไม่นานนักมีโจรบุกปล้นและเผา จนต้องย้ายมาตั้งตรงบริเวณริมน้ำ ตำบลหาดเสี้ยว และได้เปลี่ยนชื่อ เป็น อำเภอหาดเซี่ยว ภายหลังมีการเปลี่ยนชื่อเป็น อำเภอหาดเสี้ยว ก่อนจะมีการแบ่งพื้นที่ใหม่ และตั้งชื่ออำเภอใหม่ ว่า อำเภอศรีสัชนาลัย
ที่ตั้งและอาณาเขต.
อำเภอศรีสัชนาลัยตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
การแบ่งเขตการปกครอง.
การปกครองส่วนภูมิภาค.
อำเภอศรีสัชนาลัยแบ่งพื้นที่การปกครองออกเป็น 11 ตำบล 148 หมู่บ้าน ได้แก่
การปกครองส่วนท้องถิ่น.
ท้องที่อำเภอศรีสัชนาลัยประกอบด้วยองค์กรปกครองส่วนท้องถิ่น 10 แห่ง ได้แก่
การขนส่ง.
อำเภอศรีสัชนาลัยมีถนนสายสำคัญดังนี้
นอกจากนี้ยังมีโครงการรถไฟความเร็วสูงสายเหนือ ซึ่งจะผ่านพื้นที่อำเภอศรีสัชนาลัยด้วย
กรัมแมน A-6 อินทรูเดอร์

กรัมแมน A-6 อินทรูเดอร์ (Grumman A-6 Intruder) เป็นเครื่องบินโจมตีทุกสภาพอากาศแบบสองที่นั่ง สร้างโดยบริษัทกรัมแมนแอร์คราฟท์ สำหรับกองทัพเรือสหรัฐ จุดเด่นของ A-6 คือความสามารถในการบินโจมตีทั้งกลางวันและกลางคืน รวมถึงในสภาพอากาศที่เลวร้าย ซึ่งถือว่าก้าวล้ำมากในช่วงทศวรรษ 1960 ที่เครื่องบินโจมตีจำนวนมากยังพึ่งพาการมองเห็นด้วยสายตา A-6 เข้าประจำการในปี 1963 และถูกใช้งานอย่างต่อเนื่องหลายทศวรรษ จนกลายเป็นกำลังหลักในการโจมตีทางเรือและสนับสนุนการรบของกองทัพเรือสหรัฐ
A-6 อินทรูเดอร์ ขับเคลื่อนด้วยเครื่องยนต์เทอร์โบเจ็ต Pratt & Whitney J52 จำนวนสองเครื่อง ทำให้สามารถบรรทุกอาวุธได้มากถึง 8,200 กิโลกรัม บนจุดติดตั้งใต้ปีกและใต้ลำตัว อาวุธที่ใช้ได้ครอบคลุมทั้งระเบิดอเนกประสงค์ มิสไซล์AGM-65 มาเวอร์ริก ระเบิดนำวิถีด้วยเลเซอร์ ไปจนถึงตอร์ปิโดและทุ่นระเบิดทางทะเล นอกจากนี้ยังสามารถเติมเชื้อเพลิงกลางอากาศให้กับเครื่องบินลำอื่นได้อีกด้วย จุดเด่นที่สุดคือระบบนำร่องและโจมตีแบบดิจิทัล ซึ่งช่วยให้นักบินและเจ้าหน้าที่ระบบอาวุธสามารถค้นหาเป้าหมายและโจมตีได้แม่นยำในทุกสภาพอากาศ
ในสงครามเวียดนาม A-6 ได้พิสูจน์ประสิทธิภาพในการโจมตีอันแม่นยำ โดยเฉพาะในเวลากลางคืนที่เครื่องบินรุ่นอื่นไม่สามารถทำได้ มันถูกใช้โจมตีเส้นทางลำเลียงของเวียดนามเหนือ ค่ายทหาร และโครงสร้างพื้นฐานสำคัญ แม้จะต้องเผชิญกับการต่อต้านจากปืนต่อสู้อากาศยานและอาวุธปล่อยผิวพื้นสู่อากาศ แต่ A-6 ก็สามารถสร้างความเสียหายได้อย่างต่อเนื่อง หลังสงครามเวียดนาม เครื่องรุ่นนี้ยังมีบทบาทในปฏิบัติการ โดยใช้ระเบิดนำวิถีแม่นยำโจมตีเป้าหมายยุทธศาสตร์ของอิรัก
มิตซูบิชิ มอเตอร์ส

มิตซูบิชิ มอเตอร์ส (; โรมาจิ: "Mitsubishi Jidōsha Kōgyō Kabushiki Kaisha"; : มิตสึบิชิ จิโดชะ โคเงียว คาบูชิกิ ไคชะ) เป็นบริษัทรถยนต์สัญชาติประเทศญี่ปุ่น มีสำนักงานใหญ่อยู่ที่เขตมินาโตะ กรุงโตเกียว 
มิตซูบิชิ มอเตอร์ส เป็นบริษัทรถยนต์ที่ใหญ่เป็นอันดับที่ 5 ของญี่ปุ่น และอันดับที่ 13 ของโลก มิตซูบิชิ มอเตอร์ส มีโลโก้ประกอบด้วยสี่เหลี่ยมข้าวหลามตัด 3 รูป หรือเพชร 3 เม็ด (Three Diamond) มีบริษัทในเครือได้แก่ มิตซูบิชิ ฟูโซ่ (Mitsubishi FUSO) ซึ่งเป็นบริษัทผลิตรถบรรทุกให้กับมิตซูบิชิ (ปัจจุบัน ขายให้กับ กลุ่ม Daimler AG.ไปแล้ว) และแรลลีอาร์ต (Ralliart) ซึ่งเป็นบริษัทดูแลด้านกิจกรรมมอเตอร์สปอร์ต รวมถึงการผลิตอุปกรณ์ตกแต่งรถยนต์อย่างเป็นทางการให้กับมิตซูบิชิ มอเตอร์ส
ดักลาส A-4 สกายฮอว์ก

เอ-4 สกายฮอว์ก  เป็นเครื่องบินโจมตีภาคพื้นดินบนเรือบรรทุกเครื่องบินที่ออกแบบมาให้กับกองทัพเรือสหรัฐและนาวิกโยธินสหรัฐ มันเป็นเครื่องบินปีกสามเหลี่ยมที่มีเครื่องยนต์ไอพ่นหนึ่งเครื่องที่ออกแบบและผลิตโดยบริษัท ดักลาส แอร์คราฟต์ (เปลี่ยนเป็นบริษัท แมคดอนเนลล์ ดักลาส ในเวลาต่อมา) สกายฮอว์กเดิมทีมีชื่อว่า เอ 4 ดี (A-4D) ตามระบบระบุชื่อของกองทัพเรือสหรัฐ ใน พ.ศ. 2505
ห้าสิบปีหลังจากที่มันได้บินครั้งแรกและได้มีทบาทสำคัญในสงครามเวียดนามและสงครามหมู่เกาะฟอล์กแลนด์ สกายฮอว์กเกือบ 3,000 ลำยังคงอยู่ในประจำการทั่วโลก รวมทั้งบนเรือบรรทุกเครื่องบินของกองทัพเรือบราซิล
อำเภอชาติตระการ

ชาติตระการ เป็น 1 ใน 9 อำเภอของจังหวัดพิษณุโลก และยังเป็นอำเภอเดียวของจังหวัดที่มีชายแดนติดต่อกับประเทศลาว มีชื่อเสียงเป็นที่รู้จักจากกรณีสมรภูมิบ้านร่มเกล้า เป็นการเผชิญหน้าช่วงสั้น ๆ ระหว่างประเทศไทยและประเทศลาว ณ บริเวณบ้านร่มเกล้า
ที่ตั้งและอาณาเขต.
ตัวอำเภอชาติตระการห่างจากตัวจังหวัดประมาณ 118 กิโลเมตร มีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
อำเภอชาติตระการเชื่อกันว่าสร้างขึ้นรุ่นเดียวกับกรุงสุโขทัยและเมืองนครไทยสมัยก่อน พ่อเมืองชายไทยสองคน คือ พ่อขุนบางกลางหาว เจ้าเมืองบางยาง (เป็นกษัตริย์แห่งราชวงศ์พระร่วงผู้ปกครองเมืองสุโขทัย ปี พ.ศ. 1718) กับพ่อขุนผาเมืองได้รวมกำลังเข้ายึดเมืองสุโขทัยจากขอมสบาดโขลญลำพง ในการเดินทางครั้งนั้นจะต้องผ่านเข้ามาทางเมืองชาติตระการ บ้านดง ทุ่งยั้ง ศรีสัชนาลัย และสุโขทัย
อำเภอชาติตระการ แต่เดิมเป็นส่วนหนึ่งของอำเภอนครไทย ทางราชการได้แยกตำบลป่าแดง และตำบลชาติตระการ ออกจากการปกครองของอำเภอนครไทย โดยตั้งเป็น กิ่งอำเภอชาติตระการ ขึ้นเมื่อวันที่ 13 พฤษภาคม พ.ศ. 2512 แต่ยังไม่สามารถจัดตั้งเป็นอำเภอได้ เนื่องจากจำนวนตำบลยังไม่เพียงพอต่อการจัดตั้งอำเภอใหม่ ซึ่งได้แยกการปกครอง 8 หมู่บ้านจากตำบลป่าแดง ให้เป็นตำบลบ้านดง และอีก 8 หมู่บ้านให้เป็นตำบลสวนเมี่ยง ซึ่งภายหลังได้ยกฐานะเป็น อำเภอชาติตระการ เมื่อวันที่ 28 มีนาคม พ.ศ.2517 
ซึ่งต่อมา ตำบลชาติตระการ 5 หมู่บ้านได้ขอแยกตั้งตำบลใหม่เป็นตำบลบ่อภาคเมื่อ ปี พ.ศ.2529 และตำบลป่าแดงอีก 7 หมู่บ้านได้แยกตั้งเป็นตำบลท่าสะแก เมื่อปี พ.ศ.2535 ทำให้อำเภอชาติตระการมีทั้งหมด 6 ตำบลจนถึงปัจจุบัน
การแบ่งเขตการปกครอง.
การปกครองส่วนภูมิภาค.
อำเภอชาติตระการแบ่งพื้นที่การปกครองออกเป็น 6 ตำบล 72 หมู่บ้าน ได้แก่
การปกครองส่วนท้องถิ่น.
ท้องที่อำเภอชาติตระการประกอบด้วยองค์กรปกครองส่วนท้องถิ่น 7 แห่ง ได้แก่
ราชวงศ์บูร์บง

ราชวงศ์บูร์บง (ฝรั่งเศส: "Maison de Bourbon"; สเปน: "Casa de Borbón"; อังกฤษ: House of Bourbon) เป็นหนึ่งในราชวงศ์ที่สำคัญที่สุดในทวีปยุโรป ซึ่งได้ปกครองประเทศฝรั่งเศสในคริสต์ศตวรรษที่ 16 เป็นต้นมา และเมื่อถึงคริสต์ศตวรรษที่ 18 สมาชิกในราชวงศ์บูร์บงก็ได้ปกครองประเทศสเปน เมืองเนเปิลส์ เกาะซิซิลี และเมืองปาร์มาในประเทศอิตาลีด้วย ในปัจจุบันประเทศที่ยังคงมีสมาชิกในราชวงศ์บูร์บงปกครองอยู่คือราชอาณาจักรสเปนและราชรัฐลักเซมเบิร์ก 
ราชวงศ์บูร์บงมีต้นกำเนิดเมื่อปี ค.ศ. 1272 เมื่อพระราชโอรสพระองค์เล็กในพระเจ้าหลุยส์ที่ 9 แห่งฝรั่งเศสได้เสกสมรสกับทายาทผู้ปกครองแห่งบูร์บง โดยได้มีทายาทสืบราชวงศ์มากว่าสามร้อยปีผ่านทางสาขาบุตรชายคนรอง (cadet branch) โดยมีฐานันดรเป็นขุนนางในปกครองกษัตริย์ของราชวงศ์กาเปเตียงและราชวงศ์วาลัว
ราชวงศ์บูร์บงสายหลักที่มีอาวุโสสูงสุดได้สิ้นรัชทายาทชายในปี ค.ศ. 1527 พร้อมกับการตายของชาลส์ที่ 3 ดยุกแห่งบูร์บง ซึ่งทำให้ราชวงศ์บูร์บงสายรอง คือ ราชวงศ์บูร์บง-วองโดม ได้กลายมาเป็นราชวงศ์บูร์บงสายหลักแทน ในปี ค.ศ. 1589 หลังจากการสวรรคตของพระเจ้าอ็องรีที่ 3 แห่งฝรั่งเศส ทำให้ราชวงศ์วาลัวสิ้นสุดลง ภายใต้กฎหมายแซลิกทำให้ผู้นำอาวุโสของราชวงศ์บูร์บงในฐานะตัวแทนของทายาทที่ยังมีพระชนม์อยู่ในสายราชวงศ์ที่เป็นสาขาจากราชวงศ์กาเปเตียง ทำให้พระเจ้าอ็องรีที่ 4 แห่งฝรั่งเศสได้รับราชสมบัติฝรั่งเศสสืบต่อไป 
กษัตริย์แห่งราชวงศ์บูร์บงเริ่มการปกครองครั้งแรกในปี พ.ศ. 2098 (ค.ศ. 1555) ที่นาวาร์ (ในปัจจุบันอยู่บริเวณตอนเหนือของสเปนและทางใต้ของฝรั่งเศส) และพอมาถึงปี พ.ศ. 2132 (ค.ศ. 1589) ราชวงศ์บูร์บงก็ได้ปกครองประเทศฝรั่งเศสทั้งประเทศ จนมาถึงสิ้นสุดลงในปี พ.ศ. 2335 (ค.ศ. 1792) เมื่อครั้งการปฏิวัติฝรั่งเศส ถึงแม้จะมีการฟื้นฟูขึ้นมาใหม่อีกครั้ง แต่ก็ดำรงอยู่ได้เพียง 24 ปี ก็ได้มีการล้มล้างระบอบกษัตริย์ลง โดยสายหลักของราชวงศ์บูร์บงได้ถูกล้มล้างลงในการปฏิวัติเดือนกรกฎาคม ปี ค.ศ. 1830 ส่วนสายรอง คือ ราชวงศ์ออร์เลออง ได้ปกครองต่อมากว่าอีก 18 ปี (ค.ศ. 1830-1848) จนถูกล้มล้างเช่นกัน
เจ้าชายแห่งกงเดเคยถือเป็นสายรองของราชวงศ์บูร์บงเช่นกันโดยสืบมาจากพระปิตุลาของพระเจ้าเฮนรีที่ 4 แห่งฝรั่งเศส กับเจ้าชายแห่งกงตีก็เป็นสายรองของฝั่งกงเด ทั้งสองสาขานี้ถูกนับถือว่าเป็น เจ้าชายแห่งพระโลหิต (Princes of the blood) ซึ่งเป็นครอบครัวขุนนางชั้นสูงของฝรั่งเศสที่มีบทบาทอย่างต่อเนื่องแม้แต่ในระหว่างลี้ภัยในการปฏิวัติฝรั่งเศส จนกระทั่งสิ้นสุดลงในปีค.ศ. 1830 และค.ศ. 1814 ตามลำดับ
พระเจ้าเฟลีเปที่ 5 แห่งสเปนทรงเป็นกษัตริย์พระองค์แรกแห่งราชวงศ์บูร์บงที่ได้ปกครองประเทศสเปน ตั้งแต่ปี พ.ศ. 2243 (ค.ศ. 1700) ได้มีการโค่นล้ม แก่งแย่ง และฟื้นฟูใหม่อยู่ตลอดเวลา จนมาถึงปัจจุบันซึ่งมีสมเด็จพระราชาธิบดีเฟลิเปที่ 6 แห่งสเปนทรงเป็นประมุขแห่งประเทศสเปนอยู่ ส่วนทางประเทศลักเซมเบิร์กนั้น ได้มีการอภิเษกสมรสระหว่างราชวงศ์ จึงนับได้ว่าทางฝ่ายราชสำนักลักเซมเบิร์กนั้นก็มีเชื้อสายราชวงศ์นี้เช่นกัน
นอร์ทอเมริกัน A-5 วิจิแลนตี

นอร์ทอเมริกัน A-5 วิจิแลนตี (North American A-5 Vigilante) เป็นเครื่องบินทิ้งระเบิดบนเรือบรรทุกเครื่องบินที่ทรงพลังที่ถูกออกแบบมาเพื่อกองทัพเรือสหรัฐ มันทำหน้าที่ทิ้งระเบิดนิวเคลียร์โดยเข้าแทนที่ A-3 สกายวอร์ริเออร์ แต่ก็เป็นระยะสั้นเท่านั้น ในแบบอาร์เอ-5ซีมันได้ทำหน้าที่มากมายในสงครามเวียดนามด้วยบทบาทลาดตระเวน ก่อนที่จะมีการใช้ระบบอกชื่อแบบใหม่มันมีชื่อเดิมว่า A3J วิจิแลนตี
มิตซูบิชิ

มิตซูบิชิ กรุ๊ป (; โรมาจิ: "Mitsubishi Gurūpu"; : มิตซูบิชิ กูรูปุ) เป็นเครือบริษัทข้ามชาติของญี่ปุ่นโดยมีบริษัทในเครือกว่า 30 บริษัท ก่อตั้งขึ้นในปี ค.ศ. 1870 โดยอิวะซะกิ ยะตะโร ในปี ค.ศ. 1881 มิตซูบิชิ ได้ก้าวเข้าสู่วงการด้านธุรกิจการทำเหมือง และเป็นเจ้าของบริษัทเหมือง ทาคาชิมะ และได้สร้างเรือยนต์ขนาดใหญ่ ต่อมามิตซูบิชิได้ขยายธุรกิจออกไป คือ ต่อเรือ , ธนาคาร , ประกันภัย ,รถยนต์ ,เครื่องใช้ไฟฟ้า ฯลฯ
บริษัทในเครือ.
บริษัทอื่น
Mitsubishi Electric Consumer Products (Thailand) Co., Ltd. 
*MSSC
อำเภอเมืองแพร่

เมืองแพร่  เป็นศูนย์กลางการบริหารราชการ ศูนย์กลางธุรกิจ และวัฒนธรรมของจังหวัดแพร่
ประวัติ.
ที่ว่าการอำเภอเดิมตั้งอยู่บริเวณที่ดินข้างถนนไชยบูรณ์ ต่อมาได้ย้ายไปตั้งบริเวณที่ดินข้างสนามบิน ปัจจุบันเป็นอาคารไม้ 2 ชั้น ตั้งอยู่ติดถนนไชยบูรณ์ ตรงกันข้ามกับสำนักงานเทศบาลเมืองแพร่ ตำบลในเวียง
ที่ตั้งและอาณาเขต.
อำเภอเมืองแพร่มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอเมืองแพร่แบ่งพื้นที่การปกครองออกเป็น 20 ตำบล 166 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองแพร่ประกอบด้วยองค์กรปกครองส่วนท้องถิ่น 19 แห่ง ได้แก่
สถานที่สำคัญ.
โรงเรียน.
โรงเรียนเอกชน.
โรงเรียนพณิชยการลานนาและเทคโนโลยี
อำเภอเมืองพิจิตร

เมืองพิจิตร เป็นอำเภอที่เป็นศูนย์กลางการบริหารราชการและศูนย์กลางธุรกิจของจังหวัดพิจิตร
ที่ตั้งและอาณาเขต.
อำเภอเมืองพิจิตรมีอาณาเขตติดต่อกับอำเภอและจังหวัดข้างเคียง ดังนี้
ประวัติ.
"พิจิตร" แปลว่า "งาม" เมื่อกล่าวถึงเมืองพิจิตรจึงหมายถึงเมืองงาม เมืองที่มีเสน่ห์ประทับใจ นอกจากนี้ยังเป็นเมืองที่สำคัญทางประวัติศาสตร์ คือ เป็นที่ประสูติของพระเจ้าเสือ หรือ "พระศรีสรรเพชญ์ที่ 8" พระเจ้าแผ่นดินแห่งกรุงศรีอยุธยาและเป็นเมืองที่ให้กำเนิดนักปราชญ์ราชบัณฑิต คือ พระโหราธิบดี บิดาของศรีปราชญ์
จังหวัดพิจิตรเป็นจังหวัดเก่าแก่มากจังหวัดหนึ่งของประเทศไทย มีมาตั้งแต่สมัยกรุงสุโขทัยเป็นราชธานี เชื่อกันว่าเจ้ากาญจนกุมาร (พระยาโคตระบอง) โอรสพระยาโคตมเทวราช เป็นผู้สร้างเมือง เหนือฝั่งแม่น้ำน่านในปี พ.ศ. 1601 เดิมมีหลายชื่อ คือ เมืองสระหลวง เมืองโอฆะบุรี เมืองชัยบวรและเมืองปากยม ดินแดนอันเป็นเขตจังหวัดพิจิตรอยู่ในที่ราบลุ่มตอนใต้ของภาคเหนือในดินแดนสุวรรณภูมิบริเวณนี้เป็นบริเวณที่ลำน้ำยมและลำน้ำน่านไหลผ่าน ลักษณะพิเศษของดินแดนจังหวัดพิจิตรเดิมเต็มไปด้วยห้วย หนอง คลอง บึง พื้นดินจังหวัดพิจิตร เป็นดินอุดมสมบูรณ์เหมาะแก่การเกษตร เพราะเป็นดินตะกอนที่เกิดจากน้ำท่วมทับถมทุกปีมีปลาชุกชุม
ในสมัยสมเด็จพระบรมไตรโลกนาถแห่งกรุงศรีอยุธยา เมื่อเปลี่ยนการปกครองเป็นแบบจตุสดมภ์และแบ่งหัวเมืองออกเป็นหัวเมือง เอก โท ตรี จัตวา เมืองพิจิตรมีฐานะเป็นเมืองตรี มีความสำคัญทางทหารและการปกครองมาก ต่อมาในสมัยรัชกาลที่ 2 แห่งกรุงรัตนโกสินทร์ ได้ทรงพระราชนิพนธ์คำกลอนเรื่อง "ไกรทอง" โดยใช้เมืองพิจิตรเป็นแหล่งกำเนิดของเรื่องราว เนื่องจากเมืองพิจิตร เป็นเมืองที่มีแหล่งน้ำมากมายและมีจระเข้ชุกชุมนั่นเอง ในปี พ.ศ. 2435 กรมพระยาดำรงราชานุภาพ ได้นำรูปแบบการปกครองระบบ เทศภิบาลมาใช้และได้จัดตั้งมณฑลพิษณุโลก เป็นมณฑลแรกประกอบด้วย 5 เมือง คือ เมืองพิษณุโลก เมืองพิชัย เมืองสวรรคโลก เมืองสุโขทัย และเมืองพิจิตร
การแบ่งเขตการปกครอง.
การปกครองส่วนภูมิภาค.
อำเภอเมืองพิจิตรแบ่งเขตการปกครองย่อยออกเป็น 16 ตำบล 134 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองพิจิตรประกอบด้วยองค์กรปกครองส่วนท้องถิ่น 19 แห่ง ได้แก่
การคมนาคม.
ทางบก.
มีเส้นทางคมนาคมที่สำคัญคือ
อำเภอชานุมาน

ชานุมาน เป็นอำเภอหนึ่งในจังหวัดอำนาจเจริญ และเป็นอำเภอเดียวของจังหวัดที่มีอาณาเขตติดกับประเทศลาว
ที่ตั้งและอาณาเขต.
อำเภอชานุมานมีอาณาเขตติดต่อกับเขตการปกครองข้างเคียง ดังนี้
ประวัติ.
  การตั้งถิ่นฐานของอำเภอชานุมานมีขึ้นในสมัยพระบาทสมเด็จพระจุลจอมเกล้าเจ้าอยู่หัว โดยมีชาวลาวคนหนึ่งได้มาศึกษาเล่าเรียนที่เมืองหลวงประเทศไทยโดยทางราชการลาวส่งเข้ามา เมื่อจบการศึกษาแล้วก็กลับประเทศของตน แต่เป็นระยะเวลาที่ฝรั่งเศสเข้ายึดครองประเทศลาว ชายผู้นี้เกิดความไม่พอใจจึงไม่ต้องการเป็นเมืองขึ้นของฝรั่งเศสจึงเดินทางมาติดต่อกับรัฐบาลไทย จึงขอพึ่งพระบรมโพธิสมภารและขอสร้างเมืองอยู่ริมฝั่งแม่น้ำโขงของไทยที่บ้านท่ายักษ์ขุ  เมื่อทางการไทยได้อนุญาตแล้วก็ได้กลับประเทศลาวนำสมัครพรรคพวกหนีฝรั่งเศสมาอยู่ที่ฝั่งไทย บริเณบ้านท่ายักษ์ขุ และในปี พ.ศ. 2422 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตั้งบ้านท่ายักษ์ขุขึ้นเป็นเมืองชานุมารมณฑลขึ้นกับเมืองอุบลราชธานี โดยมีพระปลัดซ้าย (เคน) บุตรท้าวมนฑาธิราชเจ้าเมืองลำเนาหนองปรือ เป็นเจ้าเมืองชานุมารมณฑลในตำแหน่งพระผจญจัตตุรงค์ แต่ในครั้งนั้นพระผจญจัตตุรงค์กลับพาไพร่พลไปตั้งที่บ้านท่ากระดานไม่ได้ตั้งที่บ้านยักษขุตามที่ขอไว้เมื่อพระเจ้าบรมวงศ์เธอ กรมหลวงสรรพสิทธิประสงค์ ได้เป็นข้าหลวงใหญ่ต่างพระองค์หัวเมืองอุบลราชธานี ได้เกิดการปฏิรูปการปกครองครั้งใหญ่ ซึ่งก็ทำให้เมืองชานุมารมณฑลถูกลดฐานนะเป็นอำเภอเมืองชานุมารมณฑลขึ้นกับเมืองอุบลราชธานี 
และในปี 2445 ได้เกิดข้าวยากหมากแพงและเกิดโรคระบาดร้ายแรง พระประจญจตุรงค์ เจ้าเมืองชานุมารมณฑล ป่วยเป็นอหิวาตกโรค ถึงแก่กรรม ผู้คนจึงอพยพไปตั้งบ้านเมืองใหม่อยู่ทางจังหวัดหนองคายเป็นจำนวนมากทำให้พลเมืองเหลือน้อย อำเภอชานุมารจึงถูกลดลงเป็นกิ่งอำเภอขึ้นต่ออำเภอเขมราฐ จนถึงปี พ.ศ. 2501 ทางราชการจึงยกฐานะขึ้นเป็นอำเภออีกครั้ง  เรียกว่าอำเภอชานุมาน โดยเปลี่ยนคำว่า ชานุมาร (ผู้บิดเบือน) เป็น ชานุมาน (ผู้มีความมานะพยามยาม) และในปี 2536 อำเภอชานุมานได้ขึ้นกับจังหวัดอำนาจเจริญถึงปัจจุบัน
การแบ่งเขตการปกครอง.
การปกครองส่วนภูมิภาค.
อำเภอชานุมานแบ่งเขตการปกครองย่อยออกเป็น 5 ตำบล 62 หมู่บ้าน ได้แก่
การปกครองส่วนท้องถิ่น.
ท้องที่อำเภอชานุมานประกอบด้วยองค์กรปกครองส่วนท้องถิ่น 6 แห่ง ได้แก่
อำเภอเมืองพิษณุโลก

เมืองพิษณุโลก เป็นอำเภอของจังหวัดพิษณุโลก เป็นศูนย์กลางการบริหาร คมนาคม เศรษฐกิจ ศาสนาและวัฒนธรรมของจังหวัด นับเป็นหนึ่งในอำเภอเมืองที่มีความเจริญมากที่สุดในภาคเหนือตอนล่าง
ที่ตั้งและอาณาเขต.
อำเภอเมืองพิษณุโลก มีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
สมัยกรุงรัตนโกสินทร์ตอนต้น ช่วงพระบาทสมเด็จพระพุทธยอดฟ้าจุฬาโลกมหาราช จนถึงก่อนปฏิรูปการปกครองในสมัยพระบาทสมเด็จพระจุลจอมเกล้าเจ้าอยู่หัว ยังคงจัดระเบียบการปกครองออกเป็นจตุสดมภ์ แต่ในส่วนภูมิภาค มีการ แบ่งเขตการปกครองเป็นหัวเมืองชั้นใน ชั้นนอก และเป็นประเทศราช เมืองพิษณุโลกมีฐานะเป็นเมืองเอกขนาดใหญ่ที่สุด ในหัวเมืองฝ่ายเหนือของประเทศไทย มีประชากรทั้งสิ้น ประมาณ 15,000 คน ซึ่งมีชาวจีนประมาณ 1,112 คน มีเมืองอยู่ในอำนาจการปกครองดูแลหลายหัวเมืองด้วย เช่น เมืองนครไทย เมืองไชยบุรี เมืองศรีภิรมย์ เมืองพรหมพิราม เมืองชุมศรสำแดง เมืองชุมแสงสงคราม เมืองนครชุม เมืองนครป่าหมาก เมืองชาตกาล ประชาชนส่วนใหญ่ประกอบอาชีพสำคัญ คือ ทำนา ทำไร่ หาของป่า ทำไม้ และการเกณฑ์แรงงานไพร่ พ.ศ. 2409 พระบาทสมเด็จพระจอมเกล้าเจ้าอยู่หัว ทรงพระอุสาหะเสด็จประพาสเมืองเหนืออีกครั้งหนึ่ง โดยเสด็จทางเรือพระที่นั่งอรรคราชวรเดช พระบาทสมเด็จพระจุลจอม เกล้าเจ้าอยู่หัวขณะนั้นกำลังทรงผนวชเป็นสามเณร ก็ได้ตามเสด็จมา เมื่อเสด็จถึงเมืองพิษณุโลก ได้ทรงประทับและทรงสมโภชพระพุธชินราชอยู่ 2 วัน จึงเสด็จกลับ
จังหวัดพิษณุโลกได้ประกาศจัดตั้งเป็นจังหวัดในปี พ.ศ. 2435 (สมัยรัชกาลที่ 5) โดยขึ้นอยู่กับมณฑลพิษณุโลก (พ.ศ. 2443) ในปี พ.ศ. 2458 ซึ่งในเวลาต่อมาได้มีประกาศยกเลิกมณฑลทั่วราชอาณาจักร เมืองพิษณุโลกจึงมีฐานะเป็น "จังหวัดพิษณุโลก" ตามพระราชบัญญัติว่าด้วยระเบียบราชการบริหารแห่งราชอาณาจักรสยาม พุทธศักราช 2476 โดยมี อำเภอเมืองพิษณุโลก เป็นศูนย์กลางการปกครองของจังหวัด
การแบ่งเขตการปกครอง.
การปกครองส่วนภูมิภาค.
อำเภอเมืองพิษณุโลกแบ่งพื้นที่การปกครองออกเป็น 20 ตำบล 175 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองพิษณุโลกประกอบด้วยองค์กรปกครองส่วนท้องถิ่น 21 แห่ง ได้แก่
ยอดเขามัชเชอร์บรูม

ยอดเขามัชเชอร์บรูม  หรือ ยอดเขาเควัน  มีความสูง 7,821 เมตร เป็นยอดเขาที่สูงเป็นลำดับที่ 22 ของโลก ตั้งอยู่บนเทือกเขาการาโกรัมในประเทศปากีสถาน ชื่อเควันตั้งโดยทอมัส มอนต์กอเมอรี ซึ่งสังเกตเห็นยอดเขาที่โดดเด่นนี้ในปี พ.ศ. 2399
มาเชอร์บรูมอยู่ทางด้านทิศใต้ของธารน้ำแข็ง Baltoro และอยู่ทางเหนือของหุบเขา Hushe valley และถูกพิชิตโดย George Irving Bell และ Willi Unsoeld เป็นครั้งแรกในปี พ.ศ. 2503
ลำดับของยอดเขาเทือกเขาการาโกรัมในปากีสถานเป็นดังนี้
Ogg

ogg ("อ็อก") เป็นรูปแบบคอนเทนเนอร์ดิจิทัลแบบมาตรฐานเปิดสำหรับบรรจุสื่อผสม ถูกออกแบบมาเพื่อประสิทธิภาพในการกระจายเสียง (สตรีมมิง) และการเปลี่ยนแปลง รูปแบบ ogg ออกแบบโดยมูลนิธิ Xiph.Org และปลอดจากสิทธิบัตรซอฟต์แวร์
คำว่า "ogg" ยังถูกใช้บ่อย ๆ เพื่อเรียกรูปแบบแฟ้มเสียง Ogg Vorbis ซึ่งเป็นเสียงที่ถูกเข้ารหัสแบบ Vorbis แล้วเก็บลงในคอนเทนเนอร์ Ogg
การเข้ารหัสอื่นที่เด่น ๆ ของ Xiph ที่มักถูกใส่ใน Ogg ก็คือ Theora ซึ่งเป็นการเข้ารหัส วิดีโอ, Opus ซึ่งเป็นการบีบอัดเสียงทั่วไปและใหม่กว่า Vorbis ที่ฟรี และดีกว่า MP3 และ AAC, และ Speex ซึ่งเป็นการบีบอัดเสียงพูดของมนุษย์
MIME type ของ ogg คือ <code>application/ogg</code>
หลี

หลี (ภาษาจีน: 黎; พินอิน: Lí) หรือ ไหล (Hlai) เป็นชื่อของกลุ่มชนกลุ่มหนึ่ง ซึ่งอาศัยอยู่แถบเกาะไหหลำ ประเทศจีน ส่วนใหญ่จะถือสัญชาติจีน มีจำนวนประชากรประมาณ 1 ล้านคน และนับถือลัทธิภูติผีวิญญาณ มีภาษาใกล้เคียงกับภาษาไทย แต่เรียกว่าภาษาไหล ซึ่งเป็นภาษาในกลุ่มภาษาไหล ตระกูลภาษาขร้า-ไท ชาวหลีปรากฏในประวัติศาสตร์จีนในสมัยราชวงศ์สุย รู้จักกันในชื่อ Liliao (ลิเหลียว)
การแบ่งกลุ่มชาวหลี.
ชาวหลีแบ่งออกเป็น 5 กลุ่มใหญ่ ซึ่งทั้งหมดพูดภาษาไหล ส่วนใหญ่นับถือศาสนาดั้งเดิม และส่วนใหญ่อาศัยอยู่บนเกาะไหหลำ ประเทศจีน ได้แก่
ฐานันดรที่สี่

ฐานันดรที่สี่ หมายถึง สื่อและสื่อข่าวที่มีความสามารถอย่างชัดเจนในการแก้ต่างและมีความสามารถโดยปริยายในการวางกรอบประเด็นทางการเมือง ทั้งนี้ไม่ถือว่าเป็นส่วนหนึ่งของระบบการเมืองอย่างเป็นทางการ แต่มีอิทธิพลทางสังคมโดยอ้อมอย่างสำคัญ
ที่มา.
Thomas Carlyle ระบุว่าคำนี้มีที่มาจากเอ็ดมันด์ เบิร์ก ซึ่งกล่าวในการอภิปรายของรัฐสภาใน ค.ศ. 1787 ในการรายงานข่าวสภาสามัญชน
ยูฟ่าคัพวินเนอร์สคัพ

ยูฟ่าคัพวินเนอร์สคัพ  เป็นอดีตการแข่งขันฟุตบอลสโมสรยุโรปประจำปี โดยแข่งขันระหว่างสโมสรที่ชนะเลิศฟุตบอลถ้วยภายในประเทศ การแข่งขันเดิมมีชื่ออย่างเป็นทางการว่า ยูโรเปียนคัพวินเนอร์สคัพ  ก่อนจะเปลี่ยนชื่อเป็น ยูฟ่าคัพวินเนอร์สคัพ ในปี 1994 รายการนี้ถือเป็นการแข่งขันระหว่างสโมสรยุโรปประจำปีลำดับที่สองที่จัดโดยสหภาพสมาคมฟุตบอลยุโรป (ยูฟ่า)
การแข่งขันจัดขึ้นครั้งแรกในฤดูกาล 1960–61 แต่การแข่งขันจัดโดยคณะกรรมการจัดงานของมิโตรปาคัพ และไม่ได้รับการยอมรับจากหน่วยงานกำกับดูแลฟุตบอลยุโรปจนกระทั่งในปี 1963 เมื่อได้รับการยอมรับให้เป็นการแข่งขันยูฟ่า ตามการริเริ่มของสหพันธ์ฟุตบอลอิตาลี ตั้งแต่ปี 1972 เป็นต้นไป ผู้ชนะเลิศรายการนี้จะพบกับผู้ชนะเลิศของยูโรเปียนคัพ (ยูฟ่าแชมเปียนส์ลีก ในเวลาต่อมา) ในยูโรเปียนซูเปอร์คัพ
การแข่งขันดำเนินมาเป็นเวลา 39 ฤดูกาล โดยครั้งสุดท้ายจัดขึ้นในฤดูกาล 1998–99 หลังจากนั้นจึงยกเลิกการแข่งขันไป นับตั้งแต่การยกเลิกการแข่งขันยูฟ่าคัพวินเนอร์สคัพ ตำแหน่งในยูฟ่าซูเปอร์คัพซึ่งก่อนหน้านี้สงวนไว้สำหรับผู้ชนะเลิศการแข่งขันคัพวินเนอส์คัพ ก็ถูกแทนที่โดยผู้ชนะเลิศการแข่งขันยูฟ่าคัพ ซึ่งปัจจุบันคือ ยูฟ่ายูโรปาลีก
อิเล็กโตรโฟรีซิส

อิเล็กโตรโฟรีซิส (Electrophoresis) เป็นเทคนิคที่ใช้แยกสาร วิเคราะห์ และเตรียมสารที่มีประจุไฟฟ้า เช่น กรดอะมิโน โปรตีน และ กรดนิวคลีอิก ให้บริสุทธิ์ โดยอาศัยหลักการที่ว่า เมื่อให้สนามไฟฟ้า สารที่มีประจุไฟฟ้าจะเคลื่อนที่ไปยังขั้วที่ตรงข้ามกันด้วย อัตราเร็วในการเคลื่อนที่ ซึ่งขึ้นกับปริมาณประจุสุทธิบนโมเลกุลของสาร รูปร่างและขนาดของโมเลกุลของสารนั้น และกระแสไฟฟ้า
ทฤษฎี.
อัตราเร็วในการเคลื่อนที่ของสารแสดงด้วยสมการดังนี้
V = E.q/f
เมื่อ
การเคลื่อนที่ของโมเลกุลที่มีประจุในสนามไฟฟ้าแสดงโดยเทอมของ การเคลื่อนที่ในสนามไฟฟ้า,u ซึ่งหมายถึงความเร็วต่อหน่วยของความเข้มของสนามไฟฟ้า ซึ่งขึ้นตรงกับ อัตราส่วนประจุ/มวล
u = v/E = E . q/f . E เมื่อ v = E.q/f
u = q/f
f จะแปรตามขนาดไม่ได้แปรตามรูปร่าง
การแยกทางไฟฟ้าโดยใช้เจล.
การแยกทางไฟฟ้าโดยใช้เจล (Gel Electrophoresis) มีหลายชนิดดังนี้
ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู

ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู เป็นชื่อเนินเขาแห่งหนึ่งในประเทศนิวซีแลนด์ ซึ่งมีความสูง 305 เมตรจากระดับน้ำทะเล อยู่ติดกับเมืองโปรังกาฮาอู (Porangahau) ทางใต้ของไวปูกูราอู (Waipukurau) ในทางตอนใต้ของอ่าวเฮวค์ (Hawke's Bay) สะกดในภาษามาวรีว่า "Taumata­whakatangihanga­koauau­o­tamatea­turi­pukakapiki­maunga­horo­nuku­pokai­whenua­kitanatahu"
คนท้องถิ่นมักจะเรียกสั้น ๆ ว่า ตาอูมาตา (Taumata) เพื่อความสะดวกในการสนทนา ฐานข้อมูลชื่อสถานที่ทางภูมิศาสตร์ของนิวซีแลนด์ซึ่งควบคุมดูแลโดยสารสนเทศที่ดินแห่งนิวซีแลนด์ (LINZ) บันทึกชื่อไว้ว่า "Taumatawhakatangihangakoauauotamateapokaiwhenuakitanatahu" (สั้นกว่าภาษามาวรี) ได้รับการยกย่องว่าเป็นชื่อสถานที่ที่ยาวที่สุดในประเทศที่พูดภาษาอังกฤษ และเป็นชื่อสถานที่ที่ยาวเป็นอันดับสองของโลก ตามที่ปรากฏใน "Wises New Zealand Guide" และรายงานใน "New Zealand Herald" 
ความหมาย.
ชื่อที่ปรากฏอยู่บนป้ายซึ่งใช้ชื่อในรูปแบบที่สอง สามารถแปลความหมายอย่างหยาบ ๆ ได้ว่า "จุดยอดของเนินเขา ที่ซึ่งผู้ชายคนหนึ่งที่มีเข่าอันใหญ่โต ได้ไถลลง ปีนขึ้น และกลืนกินภูเขาต่าง ๆ เป็นผู้ซึ่งรู้จักกันดีว่าเป็นผู้กินผืนดิน (land eater) และเป่าขลุ่ยจมูกให้สุดที่รักของเขาฟัง"
ดัชเชสแห่งคอร์นวอลล์

ดัชเชสแห่งคอร์นวอลล์ เป็นพระอิสริยยศสำหรับพระชายาในดยุกแห่งคอร์นวอลล์ ยศดยุกแห่งคอร์นวอลล์เป็นยศไม่สืบตระกูล สำหรับพระราชโอรสพระองค์ใหญ่ในพระมหากษัตริย์แห่งสหราชอาณาจักร นั่นคือดยุกและดัชเชสแห่งคอร์นวอลล์นั้น เป็นเจ้าชายและเจ้าหญิงแห่งสหราชอาณาจักร
ดัชเชสแห่งคอร์นวอลล์พระองค์ปัจจุบันคือ แคเธอริน เจ้าหญิงแห่งเวลส์ พระชายาในเจ้าชายวิลเลียม เจ้าชายแห่งเวลส์ ซึ่งในพระราชสถานะพระราชโอรสพระองค์ใหญ่ในพระมหากษัตริย์แห่งสหราชอาณาจักร จึงทรงเป็นดยุกแห่งคอร์นวอลล์ พระองค์ปัจจุบันด้วย
ตราบจนกระทั่งปัจจุบัน ยศนี้ไม่ค่อยได้ใช้มากนักนอกจากในแคว้นคอร์นวอลล์ เพราะว่าพระราชโอรสพระองค์โตและพระรัชทายาทในพระมหากษัตริย์แห่งสหราชอาณาจักรนั้น มักจะได้รับการสถาปนาพระอิสริยยศให้เป็น เจ้าชายแห่งเวลส์ พระชายาของพระองค์จึงดำรงพระอิสริยยศเป็น เจ้าหญิงแห่งเวลส์ ซึ่งมีพระเกียรติยศสูงกว่าและมีการใช้มากกว่ายศอื่น ๆ ทั้งหมด
ผู้ที่จะดำรงพระอิสริยยศดยุกแห่งคอร์นวอลล์จะต้องเป็นพระราชโอรสพระองค์ใหญ่ในพระมหากษัตริย์เท่านั้น ดังนั้นจึงเป็นรัชทายาทโดยนิตินัย (รัชทายาทที่เปลี่ยนแปลงไม่ได้) ดังนั้นก็เหมือนกับยศเจ้าหญิงแห่งเวลส์ ไม่มีหญิงคนใดสามารถได้รับการสถาปนาเป็นดัชเชสแห่งคอร์นวอลล์ได้ด้วยพระองค์เอง ผู้ที่จะถือยศนั้นมีแต่เพียงพระชายาในเจ้าชายแห่งเวลส์ และดยุกแห่งคอร์นวอลล์เท่านั้น
ดยุกแห่งคอร์นวอลล์

ดยุกแห่งคอร์นวอลล์ (Duke of Cornwall) เป็นบรรดาศักดิ์ดยุกบรรดาศักดิ์แรกที่ได้มีการสถาปนาในอังกฤษ โดยตามธรรมเนียมแล้วจะสงวนไว้เพื่อเป็นบรรดาศักดิ์เฉพาะสำหรับรัชทายาทผู้มีสิทธิโดยตรงของราชบัลลังก์อังกฤษ หรือสำหรับพระราชโอรสพระองค์ใหญ่ในพระมหากษัตริย์บริเตนในอดีตจนกระทั่งปัจจุบัน
ดัชชีแห่งคอร์นวอลล์ (Duchy of Cornwall) ถือเป็นดัชชีแห่งแรกในอังกฤษ โดยสถาปนาขึ้นในปีค.ศ. 1337 ดยุกแห่งคอร์นวอลล์พระองค์ปัจจุบันคือ เจ้าชายวิลเลียม เจ้าชายแห่งเวลส์ พระราชโอรสพระองค์ใหญ่และพระรัชทายาทในสมเด็จพระเจ้าชาลส์ที่ 3 พระมหากษัตริย์แห่งสหราชอาณาจักร บริเตนใหญ่ ไอร์แลนด์เหนือและประเทศในเครือจักรภพ โดยพระชายาองค์ปัจจุบัน แคเธอรีน มิดเดิลตัน ซึ่งทรงอภิเษกสมรสเมื่อวันที่ 29 เมษายน พ.ศ. 2554
การสืบตระกูล.
บรรดาศักดิ์ดยุกแห่งคอร์นวอลล์นั้นเป็นยศไม่สืบตระกูล กล่าวคือพระโอรสของดยุกแห่งคอร์นวอลล์จะไม่สามารถสืบยศดยุกแห่งคอร์นวอลล์ได้ ซึ่งต่างจากยศสืบตระกูลโดยทั่วๆ ไป เพราะพระราชโอรสพระองค์ใหญ่ในพระมหากษัตริย์แห่งสหราชอาณาจักรเท่านั้นที่จะทรงดำรงพระอิสริยยศเป็นดยุกแห่งคอร์นวอลล์โดยทันที ไม่ต้องมีการสถาปนา ถ้าหากว่าพระราชบิดาและพระราชมารดาของพระองค์ยังไม่ครองราชย์ พระองค์จะเป็นทันทีที่พระราชบิดาหรือพระราชมารดาเสด็จขึ้นทรงราชย์ หรือทรงเป็นดยุกแห่งคอร์นวอลล์ทันทีตั้งแต่ประสูติหากพระราชบิดาพระราชมารดาทรงราชย์อยู่ในขณะนั้น 
อิสริยยศดยุกแห่งคอร์นวอลล์จึงเป็นตำแหน่งรัชทายาทโดยนิตินัยเท่านั้น และจะต้องเป็นพระราชโอรสพระองค์ใหญ่เท่านั้น แม้รัชทายาทโดยนิตินัยดังเช่นเจ้าชายแห่งเวลส์ ถ้าไม่ได้เป็นพระราชโอรสพระองค์โต ก็ไม่เป็นดยุคแห่งคอร์นวอลล์ 
อนึ่งหากดยุคแห่งคอร์นวอลล์สิ้นพระชนม์ลงโดยไม่มีพระโอรส พระเชษฐาองค์ถัดไปจะได้รับบรรดาศักดิ์นี้ไปโดยปริยายพร้อมๆ กับตำแหน่งรัชทายาท
โดยปกติแล้วมีความเป็นไปได้ว่าพระอิสริยยศเจ้าชายแห่งเวลส์ และตำแหน่งรัชทายาทนั้น จะไม่ได้สถาปนาเป็นดยุกแห่งคอร์นวอลล์เสมอไป เนื่องจากพระอิสริยยศเจ้าชายแห่งเวลส์นั้นเป็นอิสริยยศเฉพาะสำหรับองค์รัชทายาท ซึ่งสถาปนาโดยพระราชอำนาจของพระมหากษัตริย์ และไม่จำเป็นจะต้องเป็นพระราชโอรสพระองค์ใหญ่
ในกรณีตัวอย่าง คือ ในกรณีของพระเจ้าจอร์จที่ 2 ซึ่งสถาปนาพระราชนัดดาของพระองค์เป็นพระรัชทายาท ซึ่งต่อมาคือ พระเจ้าจอร์จที่ 3 เป็นเจ้าชายแห่งเวลส์ แต่ก็หาได้ดำรงอิสริยยศเป็นดยุกแห่งคอร์นวอลล์ เนื่องจากพระองค์มิได้เป็นพระราชโอรสของพระมหากษัตริย์ ดังนั้นเมื่อพระมหากษัตริย์ไม่มีพระราชโอรสสำหรับสืบราชสมบัติ ดัชชีแห่งคอร์นวอลล์จะผนวกกลับเป็นของพระมหากษัตริย์จนกระทั่งมีประสูติกาลพระราชโอรสของพระมหากษัตริย์ หรือจนกระทั่งมีการเสด็จขึ้นครองราชย์ของพระมหากษัตริย์พระองค์ใหม่ซึ่งมีพระราชโอรสพระองค์ใหญ่
ตราอาร์ม.
ตราอาร์มของดยุกแห่งคอร์นวอลล์ เป็นพื้นสีดำ กับเหรียญทองจำนวนสิบห้าเหรียญ ในปัจจุบันใช้ประกอบตราสัญลักษณ์ของเจ้าชายแห่งเวลส์ โดยปรากฏอยู่เบื้องล่างของตราสัญลักษณ์
สาคร สุขศรีวงศ์

ศาสตราจารย์พิเศษ ดร. สาคร สุขศรีวงศ์ (Professor Sakorn Suksriwong, DBA) หรือ อาจารย์หมี เป็นอาจารย์พิเศษ ประจำคณะพาณิชยศาสตร์และการบัญชี จุฬาลงกรณ์มหาวิทยาลัย ด้านการจัดการและองค์กร
การศึกษา.
ศาสตราจารย์พิเศษ ดร.สาคร สุขศรีวงศ์ จบการศึกษาจากโรงเรียนเซนต์คาเบรียล สำเร็จการศึกษาปริญญาเอกบริหารธุรกิจดุษฎีบัณฑิต (DBA) จาก University of South Australia ประเทศ ออสเตรเลีย ปริญญาโทบริหารธุรกิจมหาบัณฑิต (MBA) สาขาการจัดการระหว่างประเทศ จาก The George Washington University ประเทศสหรัฐอเมริกา และปริญญาตรีบริหารธุรกิจบัณฑิต ภาควิชาการธนาคารและการเงิน จาก คณะพาณิชยศาสตร์และการบัญชี จุฬาลงกรณ์มหาวิทยาลัย
นอกจากนี้ ศ.(พิเศษ)ดร.สาคร ยังได้ผ่านการอบรมผู้บริหารระดับสูงจากสถาบันชั้นนำทั้งในและต่างประเทศหลายแห่ง อาทิ หลักสูตร Advanced Management Program (AMP) จาก Harvard University ประเทศสหรัฐอเมริกา หลักสูตร Oxford Advanced Management and Leadership Program จาก Oxford University หลักสูตร NIDA-Wharton Executive Leadership Program จาก University of Pennsylvania ประเทศสหรัฐอเมริกา หลักสูตร Director Certificate Program สมาคมส่งเสริมสถาบันกรรมการบริษัทไทย Certification Program in Business Law มหาวิทยาลัยอัสสัมชัญ ประกาศนียบัตรหลักสูตรการเมืองการปกครองในระบอบประชาธิปไตยสำหรับนักบริหารระดับสูง สถาบันพระปกเกล้า (ปปร.11) หลักสูตรผู้บริหารระดับสูง สถาบันวิทยาการตลาดทุน (วตท.12) และหลักสูตร "ภูมิพลังแผ่นดิน" รุ่น 1 จุฬาลงกรณ์มหาวิทยาลัย
ตำแหน่งทางวิชาการ.
ได้รับพระบรมราชโองการโปรดเกล้า ฯ แต่งตั้งให้ดำรงตำแหน่ง ศาสตราจารย์พิเศษ ในสาขาวิชาบริหารธุรกิจ
คณะพาณิชยศาสตร์และการบัญชี จุฬาลงกรณ์มหาวิทยาลัย ตั้งแต่วันที่ 29 ธันวาคม 2554 ประกาศ ณ วันที่ 20 มีนาคม 2555
ประวัติการทำงาน.
ศ. (พิเศษ) ดร.สาคร สุขศรีวงศ์ เริ่มต้นชีวิตการทำงานเป็นอาจารย์ประจำคณะพาณิชยศาสตร์และการบัญชี จุฬาลงกรณ์มหาวิทยาลัย แต่เมื่อภาระงานทางธุรกิจมากขึ้นจึงได้ผันตัวเองมาทำงานด้านธุรกิจเป็นหลักและงานด้านการสอนตลอดจนงานการกุศลอื่นเป็นงานรอง ก่อนหน้าที่จะดำรงตำแหน่งประธานเจ้าหน้าที่บริหาร (CEO) ที่บริษัทเงินทุน กรุงเทพธนาทร จำกัด (มหาชน) หรือ BFIT นั้น ดร.สาคร สุขศรีวงศ์ ได้ดำรงตำแหน่งในระดับบริหารในบริษัทจำกัดกว่า 10 บริษัท ทั้งที่เป็นกรรมการผู้จัดการ, กรรมการ , กรรมการผู้อำนวยการ หรือแม้กระทั่งผู้บริหาร ส่วนที่เป็นงานการกุศลก็อีกประมาณ 2-3 แห่งด้วยกัน อาทิ กรรมการและผู้จัดการทั่วไป ร้านภูฟ้า (โครงการตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) กรรมการมูลนิธิรามาธิบดี และผู้อำนวยการ สถาบันออกแบบนานาชาติชนาพัฒน์ นอกจากนั้นยังคงทำงานทางการศึกษามาอย่างต่อเนื่อง อาทิ เป็นอาจารย์พิเศษ ด้านการจัดการ ณ และ คณะพาณิชยศาสตร์และการบัญชี จุฬาลงกรณ์มหาวิทยาลัย ซึ่งสอนมากว่า 20 ปี และ ณ คณะบริหารธุรกิจ มหาวิทยาลัยเชียงใหม่ รวมทั้งเป็นกรรมการสภามหาวิทยาลัยเนชั่นอีกด้วย
ศ. (พิเศษ) ดร.สาคร สุขศรีวงศ์ ยังได้ทำงานรับใช้ประเทศในหน้าที่ต่างๆอีกหลายตำแหน่ง อาทิ กรรมการรัฐวิสาหกิจ (การนิคมอุตสาหกรรมแห่งประเทศไทย การประปาส่วนภูมิภาค) ที่ปรึกษารัฐมนตรีหลายกระทรวง กรรมการผู้ทรงคุณวุฒิในคณะกรรมการวิทยาศาสตร์และเทคโนโลยีแห่งชาติ และกรรมการผู้ทรงคุณวุฒิในคณะกรรมการส่งเสริมการลงทุน (The Board of Investment หรือ BOI)
ตูโปเลฟ ตู-144

ตูโปเลฟ ตู-144  เป็นเครื่องบินโดยสารความเร็วเหนือเสียงแบบแรกของโลก เครื่องต้นแบบ ตู-144 บินครั้งแรกเมื่อวันที่ 31 ธันวาคม ค.ศ. 1968 และปรากฏต่อสาธารณชนเป็นครั้งแรก ที่อากาศยานเชเรเม็ทเยโวในกรุงมอสโก เมื่อวันที่ 21 พฤษภาคม ค.ศ. 1970 ในงานแสดงการบินที่ปารีสในปี ค.ศ. 1973 ตู-144 หมายเลข 2 ซึ่งเป็นเครื่องบินต้นแบบนั้นได้เกิดระเบิดต่อหน้าผู้ชมกว่า 30,000 คน ทำให้การพัฒนาช้าลงไปอีกหลายปี ตู-144 เริ่มรับผู้โดยสารเป็นครั้งแรกในวันที่ 1 พฤศจิกายน ค.ศ. 1977 และมีคู่แข่งขันอย่างเจ๊ตโดยสารคองคอร์ด ซึ่ง ตู-144 มีขนาดลำตัวที่ใหญ่กว่าและเร็วกว่าคองคอร์ด ออกบินเป็นครั้งแรกก่อนคองคอร์ด 2 เดือน แต่รับผู้โดยสารช้ากว่าคองคอร์ต 21 เดือน
ตูโปเลฟ ตู-144 มีข้อจำกัดในการออกแบบด้านพลศาสตร์ ซึ่งส่วนหัวของเครื่องบินจะต้องเชิดขึ้น ส่งผลให้ทัศนวิสัยของนักบินไม่ดี ผู้ออกแบบได้แก้ไขโดยเพิ่มกลไกปรับส่วนหัวของเครื่องบิน ให้กดลงมา เพื่อให้นักบินมองเห็นสนามบินขณะเครื่องบินขึ้น ลงจอด และขณะอยู่บนแทกซี่เวย์
ตู-144 ต้องใช้ร่มชูชีพช่วยลดความเร็วในการลงจอด
โบอิง 747

โบอิง 747  เป็นอากาศยานแบบลำตัวกว้างพิสัยไกลขนาดใหญ่ ผลิตโดยเครื่องบินพาณิชย์โบอิงระหว่างปี 1968 ถึง 2023 ภายหลังการเปิดตัวโบอิง 707 ในเดือนตุลาคม ค.ศ. 1958 แพนแอมต้องการอากาศยานไอพ่นที่มีขนาดใหญ่กว่าถึง 2.5 เท่าเพื่อลดอัตราค่าใช้จ่ายต่อที่นั่งลง 30% ในปี 1965 โจ ซัทเทอร์ ได้ออกจากโครงการพัฒนา 737 เพื่อเข้ามาออกแบบ 747 ในเดือนเมษายน ค.ศ. 1966 แพนแอมสั่งซื้อโบอิง 747-100 จำนวน 25 ลำ และในปลายปี 1966 แพรตต์แอนด์วิตนีย์ได้ตกลงที่จะพัฒนาเครื่องยนต์เจที9ดีที่จะนำมาใช้ขับเคลื่อน 747 ในวันที่ 30 กันยายน ค.ศ. 1968 โบอิงได้เปิดตัวเครื่องบินต้นแบบลำแรกที่ฐานการบินเอเวอเรตต์ อาคารที่มีปริมาตรมากที่สุด เที่ยวบินแรกของ 747 เกิดขึ้นเมื่อวันที่ 9 กุมภาพันธ์ ค.ศ. 1969 และ 747 ได้รับการรับรองในเดือนธันวาคมของปีนั้น ก่อนที่จะเข้าประจำการกับแพนแอมเมื่อวันที่ 22 มกราคม ค.ศ. 1970 โบอิง 747 เป็นอากาศยานลำแรกที่เรียกว่า "จัมโบเจ็ต" เนื่องจากเป็นอากาศยานลำตัวกว้างลำแรกของโลก
ข้อมูลจำเพาะ.
ผู้สร้าง: ฝ่ายผลิตเครื่องบินพาณิชย์โบอิง ประเทศสหรัฐอเมริกา
โบอิง 747เอสพี

โบอิง 747เอสพี  เป็นเครื่อง 747 ที่มีลักษณะพิเศษ (SP=Special Performance) คือง่ายในการร่อนขึ้นร่อนลงบ่อย ๆ มีความทนทานมากกว่า พิสัยการบินไกลแต่มีพิสัยบินสั้นกว่า โบอิง 747 
ข้อมูลจำเพาะ.
มีดังต่อไปนี้
ล็อกฮีด แอล-1011

ล็อกฮีด แอล-1011 ไตรสตาร์  เรียกโดยทั่วไปว่า แอล-1011 (อ่านว่า "แอล-สิบ-สิบ-เอ็ด") หรือไตรสตาร์ เป็นเครื่องบินโดยสารลำตัวกว้างสามเครื่องยนต์สัญชาติอเมริกัน ได้รับการออกแบบและผลิตโดยบริษัทล็อกฮีด โดยเป็นเครื่องบินพาณิชย์ลำตัวกว้างลำที่สามที่ถูกสร้างขึ้น ต่อจากโบอิง 747 และคู่แข่งแมคดอนเนลล์ ดักลาส ดีซี-10 ถูกเปิดตัวครั้งแรกในปี 1972 โดยสายการบินอีสเทิร์นแอร์ไลน์ ด้วยความจุผู้โดยสารสูงสุด 400 คนและพิสัยการบินกว่า 4,000 ไมล์ทะเล (7,410 กม.) แอล-1011 ไตรสตาร์ได้รับการออกแบบมาสำหรับการเดินทางระยะกลางถึงระยะไกล มีการใช้เครื่องยนต์โรลส์-รอยซ์ อาร์บี211 จำนวนสามเครื่อง โดยสองเครื่องยนต์ติดตั้งบริเวณใต้ปีกแต่ละข้าง และอีกหนึ่งเครื่องติดตั้งที่ส่วนท้ายของลำ แอล-1011 ยังได้รับการติดตั้งระบบการลงจอดอัตโนมัติ, ระบบลดระดับอัตโนมัติ, และตัวเลือกในการติดตั้งพื้นที่ครัวและห้องรับรองในส่วนล่างของเครื่องบิน
อำเภอเมืองนครนายก

เมืองนครนายก เป็นอำเภอศูนย์กลางการบริหารราชการ ธุรกิจ ท่องเที่ยว และวัฒนธรรมของจังหวัดนครนายก
ที่ตั้งและอาณาเขต.
อำเภอเมืองนครนายกมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอเมืองนครนายกแบ่งพื้นที่การปกครองออกเป็น 13 ตำบล 125 หมู่บ้าน
การปกครองส่วนท้องถิ่น.
ท้องที่อำเภอเมืองนครนายกประกอบด้วยองค์กรปกครองส่วนท้องถิ่น 14 แห่ง ได้แก่
อำเภอด่านซ้าย

ด่านซ้าย เป็นอำเภอหนึ่งของจังหวัดเลย มีพื้นที่มากที่สุดของจังหวัดและมีชื่อเสียงในประเพณีผีตาโขน มีอาณาเขตติดต่อกับ อำเภอภูเรือ อำเภอนาแห้ว อำเภอนครไทย ในเขตจังหวัดพิษณุโลก อำเภอหล่มเก่า และอำเภอเขาค้อ ในเขตจังหวัดเพชรบูรณ์ และแขวงไชยบุรี ในเขต ประเทศลาว
ที่ตั้งและอาณาเขต.
อำเภอด่านซ้ายตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอด่านซ้ายแบ่งเขตการปกครองย่อยออกเป็น 10 ตำบล 99 หมู่บ้าน ได้แก่
การปกครองส่วนท้องถิ่น.
ท้องที่อำเภอด่านซ้ายประกอบด้วยองค์กรปกครองส่วนท้องถิ่น 11 แห่ง ได้แก่
วัดกันมาตุยาราม

วัดกันมาตุยาราม เป็นวัดราษฎร์ขนาดเล็ก สังกัดธรรมยุตินิกาย ตั้งอยู่ริมถนนมังกร เขตสัมพันธวงศ์ กรุงเทพมหานคร แวดล้อมด้วยชุมชนชาวไทยเชื้อสายจีน ในบริเวณใกล้เคียงกับวัดกุศลสมาครของฝ่ายอนัมนิกาย และวัดบำเพ็ญจีนพรตของฝ่ายจีนนิกาย
วัดนี้สร้างขึ้นเมื่อปี พ.ศ. 2407 ตรงกับปลายรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 โดย นางกลีบ สาครวาสี ผู้เป็นบุตรสาวของยายแฟง ผู้เป็นเจ้าของโรงโสเภณีที่ย่านสำเพ็ง และเป็นผู้อุทิศทรัพย์และที่ดินสร้างเป็นวัดคณิกาผล ที่อยู่ใกล้เคียงด้านฝั่งถนนพลับพลาไชย ได้อุทิศสวนดอกไม้สร้างเป็นวัดขึ้น ต่อมาบุตรของนางกลีบ คือ พระดรุณรักษา (กัน สาครวาสี) ได้ถวายตัวเป็นมหาดเล็กในพระบาทสมเด็จพระจอมเกล้าเจ้าอยู่หัว เมื่อสร้างวัดเสร็จแล้ว นางกลีบ ได้น้อมเกล้าฯ ถวาย จึงทรงพระกรุณาโปรดเกล้าฯ พระราชทานนามว่า "วัดกันมาตุยาราม" อันหมายถึง "วัดที่มารดาของนายกันเป็นผู้สร้าง" บริเวณวัดแห่งนี้ค่อนข้างคับแคบ ปูชนียสถานสำคัญมีเจดีย์ทรงระฆังคว่ำแบบลังกาสร้างเลียนแบบธัมเมกขสถูปในประเทศอินเดีย โดยในประเทศไทยมีเจดีย์ลักษณะเช่นนี้เพียง 2 แห่งเท่านั้น นอกจากที่นี่แล้ว ยังมีอีกที่คือ วัดโสมนัสราชวรวิหาร และในพระอุโบสถมีภาพจิตรกรรมฝาผนังเรื่องพุทธประวัติ วัดนี้เคยเป็นที่จำพรรษาของ สุชีโวภิกขุ หรือ อาจารย์สุชีพ ปุญญานุภาพ ปราชญ์ทางพระพุทธศาสนาคนหนึ่งของประเทศไทย
รางวัลภาพยนตร์แห่งชาติ สุพรรณหงส์ ครั้งที่ 15

พิธีมอบรางวัลภาพยนตร์แห่งชาติ สุพรรณหงส์ ครั้งที่ 15 ประจำปี พ.ศ. 2548 จัดโดยสมาคมสมาพันธ์ภาพยนตร์แห่งชาติ จัดขึ้นเมื่อคืนวันที่ 4 มกราคม พ.ศ. 2549 ณ บริเวณอนุสรณ์สถาน เรือตรวจการ 813 บ้านบางเนียง ตำบลคึกคัก อำเภอตะกั่วป่า จังหวัดพังงา
"ผู้ชนะรางวัล จะเน้นด้วย ตัวหนา"
เอ็ม. ไนต์ ชามาลาน

มาโนช เนลลิยัตตู "เอ็ม. ไนต์" ชามาลาน (เกิดวันที่ 6 สิงหาคม ค.ศ. 1970) เป็นผู้กำกับ ผู้อำนวยการสร้างและผู้เขียนบทภาพยนตร์ชาวอเมริกา ภาพยนตร์ของเขามักใช้เรื่องเหนือธรรมชาติและตอนจบที่หักมุม ภาพยนตร์ของเขาทำเงินรวมกันมากกว่า 3.3 พันล้านดอลลาร์สหรัฐทั่วโลก
ชามาลานเกิดใน มาเฮ, อินเดีย และเติบโตใน เพนน์แวลลีย์, เพนซิลเวเนีย ผลงานภาพยนตร์เรื่องแรก ๆ ของเขา ได้แก่ "เพรย์อิงวิทเองเกอร์" (1992) และ "ไวด์อะเวก" (1998) ก่อนที่เขาจะมีชื่อเสียงจากภาพยนตร์เรื่อง "ซิกซ์เซ้นส์...สัมผัสสยอง" (1999) ซึ่งทำให้เขาได้รับการเสนอชื่อในรางวัลออสการ์สาขาผู้กำกับภาพยนตร์ยอดเยี่ยมและบทภาพยนตร์ดั้งเดิมยอดเยี่ยม ภาพยนตร์เรื่องถัดมาของเขา ได้แก่ "เฉียด…ชะตาสยอง" (2000), "สัญญาณสยองโลก" (2002) และ "หมู่บ้านสาปสยอง" (2004) ตามมาด้วยภาพยนตร์ที่ได้รับการตอบรับที่ไม่ดีอย่าง "ผู้หญิงในสายน้ำ...นิทานลุ้นระทึก" (2006), "เดอะ แฮปเพนนิ่ง วิบัติการณ์สยองโลก" (2008), "มหาศึก 4 ธาตุ จอมราชันย์" (2010) และ "สยองโลกร้างปี" (2013) ก่อนที่เขาจะกลับมามีชื่อเสียงอีกครั้งด้วยภาพยนตร์เรื่อง "เดอะ วิสิท" (2015), "จิตหลุดโลก" (2016), "คนเหนือมนุษย์" (2019), "โอลด์" (2021) และ "เสียงเคาะที่กระท่อม" (2023)
ชามาลานยังเป็นหนึ่งในผู้อำนวยการสร้างฝ่ายบริหารและเป็นผู้กำกับบางตอนให้กับละครชุดแนวไซไฟเรื่อง "เมืองหลอน คนลวง" (2015–2016) ของทเวนตีเทเลวิชัน และละครชุดแนวสยองขวัญทางจิตวิทยาเรื่อง "เซอร์เวนต์" (2019–2023) ของแอปเปิลทีวี+ ซึ่งเขาก็ทำหน้าที่เป็นโชว์รันเนอร์ด้วย
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ เอ็ม. ไนต์ ชามาลาน
สีแดง สีส้ม สีเขียว 
N/A
ล็อกฮีด F-104 สตาร์ไฟเตอร์

ล็อกฮีด F-104 สตาร์ไฟเตอร์ (Lockheed F-104 Starfighter) เป็นเจ๊ตขับไล่ความเร็วเหนือเสียง 2 เท่า แบบแรกของกองทัพอากาศสหรัฐ และได้ทำลายสถิติความเร็วสูงสุดของโลกไว้เมื่อวันที่ 16 พฤษภาคม 1958 ดัวยความเร็ว 2,259.54 กิโลเมตร/ชั่วโมง
คอนแวร์ F-106 เดลตาดาร์ต

คอนแวร์ F-106 เดลตาดาร์ต (Convair F-106 Delta Dart) เป็นเครื่องบินที่พัฒนามาจากเจ๊ตขับไล่ปีกสามเหลี่ยม เอฟ-102 เอฟ-106 เคยทำสถิติความเร็วสูงสุดไว้ที่ 2,455.74 กิโลเมตร/ชั่วโมง ในปี 1962]]
เจเนรัลไดนามิกส์ F-111 อาร์ดวาร์ก

เจเนรัลไดนามิกส์ F-111 อาร์ดวาร์ก (General Dynamics F-111 Aardvark) เป็นเครื่องบินแบบแรกที่สามารถลู่ปีกได้ โดยมีการเปลี่ยนมุมลู่ปีกเพื่อเสถียรภาพในการบินด้วยความเร็วต่ำและลดแรงต้านเมื่อบินด้วยความเร็วสูง และทำให้เกิดเครื่องบินที่สามารถลู่ปีกได้ตามมาอีก เช่น เอฟ-14 ทอมแคท ซุคฮอย ซู-17 เป็นต้น
ข้อมูลจำเพาะ.
ข้อมูลจำเพาะดังต่อไปนี้
คณะเภสัชศาสตร์ มหาวิทยาลัยสยาม

คณะเภสัชศาสตร์ มหาวิทยาลัยสยาม เป็นคณะเภสัชศาสตร์คณะที่ 15ของประเทศไทย เป็นคณะเภสัชศาสตร์แห่งที่ 3 ของมหาวิทยาลัยเอกชน แต่เป็นคณะเภสัชศาสตร์แห่งแรกของมหาวิทยาลัยเอกชนที่เป็นหลักสูตร 6 ปี จัดตั้งขึ้นเพื่อสร้างเภสัชกร ที่มีทักษะการปฏิบัติงานด้านบริบาลทางเภสัชกรรม ได้รับการรับรองหลักสูตรจากสำนักงานคณะกรรมการการอุดมศึกษา (สกอ.) เมื่อวันที่ 30 พฤษภาคม พ.ศ. 2549 เปิดดำเนินการรับนักศึกษาเภสัชศาสตร์ครั้งแรกในภาคการศึกษา พ.ศ. 2549 และได้รับการรับรองจากสภาเภสัชกรรมเมื่อวันที่ 20 พฤศจิกายน พ.ศ. 2552
กลุ่มวิชา.
คณะเภสัชศาสตร์มหาวิทยาลัยสยามมี 1 กลุ่มวิชาดังนี้
หลักสูตร.
คณะเภสัชศาสตร์ มหาวิทยาลัยสยาม เปิดทำการเรียนการสอน 1 หลักสูตรในระดับปริญญาตรี
ทำเนียบคณบดี.
รายนามคณบดีคณะเภสัชศาสตร์ มหาวิทยาลัยสยาม
วอท F-8 ครูเซเดอร์

วอท F-8 ครูเซเดอร์ (Vought F-8 Crusader) รหัสเดิมคือ F8U เป็นเครื่องบินขับไล่เครื่องยนต์เดียวบนเรือบรรทุกเครื่องบินที่สร้างโดย วอท มันเข้ามาแทนที่เอฟ-7 คัทลาส เอฟ-8 ลำแรกได้ทำการบินเมื่อเดือนกุมภาพันธ์ พ.ศ. 2498 และเป็นเครื่องบินลำสุดท้ายของสหรัฐอเมริกาที่ใช้ปืนเป็นอาวุธหลัก RF-8 ครูเซเดอร์เป็นแบบที่ทำหน้าที่สอดแนมถ่ายรูปและได้ทำงานนานกว่าเครื่องบินรุ่นใดๆ ของสหรัฐฯ อาร์เอฟ-/ ได้ทำหน้าที่สำคัญในช่วงวิกฤตการณ์ขีปนาวุธคิวบาด้วยการถ่ายรูปที่สำคัญเอาไว้ กองทัพเรือสำรองสหรัฐฯ ได้ใช้อาร์เอฟ-8 จนถึงปีพ.ศ. 2530
ไบออส

ระบบหน่วยรับเข้า/ส่งออกพื้นฐาน หรือ ไบออส  คือโปรแกรมที่ปกติจะเก็บเอาไว้ในรอมที่เป็นความจำถาวร หรือกึ่งถาวร (EPROM Erasable Programmable Read Only Memory) และเป็นโปรแกรมที่ไมโครโพรเซสเซอร์ของเครื่องคอมพิวเตอร์ส่วนบุคคลเรียกใช้เป็นโปรแกรมแรกตั้งแต่เปิดเครื่อง โดยไบออสจะทำหน้าที่ในการตรวจอุปกรณ์ที่ต่อไว้ตามตำแหน่งที่ระบุ และทำการโหลดระบบปฏิบัติการจากฮาร์ดดิสก์หรือดิสก์เก็ต ไปที่แรมซึ่งเป็นหน่วยความจำชั่วคราว หลังจากนั้นจะทำหน้าที่บริหารการไหลของข้อมูล ระหว่างระบบปฏิบัติการของคอมพิวเตอร์กับอุปกรณ์ที่เชื่อมต่อหน่วยรับข้อมูลและหน่วยแสดงผล เช่น จอภาพ แป้นพิมพ์ จอยสติก เครื่องพิมพ์ เป็นต้น
แฮ็กต์บายก็อดซิลลา

แฮ็กต์บายก็อดซิลลา  เป็นหนอนคอมพิวเตอร์ชนิดหนึ่ง ซึ่งมีการแพร่กระจายผ่านไดรฟ์ที่เชื่อมต่อกับพอร์ตยูเอสบี
อาการ.
ลักษณะคอมพิวเตอร์ที่ติดหนอนชนิดนี้จะทำให้ที่ title bar ของ อินเทอร์เน็ตเอกซ์พลอเรอร์ มีคำว่า Hacked By Godzilla ต่อท้ายแทนที่ปกติจะเป็นคำว่า Microsoft Internet Explorer
หนอนตัวนี้จะสร้างไฟล์ MS32DLL.dll.vbs และ autorun.inf ในทุกไดรฟ์ ทำให้ผู้ใช้ไม่สามารถเปิดดูข้อมูลในฮาร์ดดิสก์ และแฟลชไดรฟ์แบบปกติและไม่สามารถดับเบิ้ลคลิกเพื่อเข้าไปใช้งานไดรฟ์นั้น ๆ ได้ ซึ่งจะต้องทำการคลิกขวา แล้วใช้คำสั่ง Open แทน สร้างความรำคาญแก่ผู้ใช้งาน
แนวทางการแก้ไข.
สามารถดาวน์โหลดโปรแกรมแก้ไขได้ฟรี โดยใช้เสิร์ชเอนจินค้นหาคำว่า Hacked By Godzilla จะปรากฏลิงก์ให้เลือกดาวน์โหลดโปรแกรม เมื่อดาวน์โหลดมาได้แล้วให้เปิดโปรแกรมนั้นขึ้นมาให้ทำงาน จากนั้นรีสตาร์ทเครื่องใหม่ เครื่องจะเป็นปกติ
แมคดอนเนลล์ดักลาส ดีซี-10

แมคดอนเนลล์ ดักลาส ดีซี-10  เป็นเครื่องบินโดยสารลำตัวกว้าง ที่มีพิสัยการบินระยะกลางถึงสูง แบบสามเครื่องยนต์ของสหรัฐอเมริกาอเมริกา โมเดลดังกล่าวพัฒนามาจากจาก ดีซี-8 ของบริษัท และแข่งขันในตลาดเดียวกันกับ แอร์บัส เอ300, โบอิง 747 และ ลอกฮีต แอล-1011 ไทรสตาร์ ซึ่งมีเค้าโครงคล้ายกับ ดีซี-10
การผลิต ดีซี-10 สิ้นสุดลงในเดือนธันวาคม พ.ศ. 2531 โดยส่งมอบให้กับสายการบิน 386 ลำ และกองทัพอากาศสหรัฐฯ 60 ลำในฐานะเครื่องบินบรรทุกน้ำมันเติมเชื้อเพลิงแบบอากาศสู่อากาศ โดยให้ชื่อเป็น เคซี-10 ดีซี-10 ได้พัฒนาต่อเป็น แมคดอนเนลล์ ดักลาส เอ็มดี-11 ซึ่งเข้าประจำการในปีพ.ศ. 2533
ประวัติ.
การผลิต.
เครื่องบินพานิชย์ดักลาซ เริ่มศึกษาการออกแบบตามการออกแบบ CX-HLS ในปีพ.ศ. 2509 โดยอเมริกันแอร์ไลน์ได้เสนอข้อกำหนดให้กับผู้ผลิตเครื่องบินลำตัวกว้าง โดยอากาศยานนี้ต้องมีขนาดเล็กกว่าโบอิ้ง 747 แต่สามารถบินในเส้นทางระยะไกลที่คล้ายกันจากสนามบินที่มีทางวิ่งสั้นกว่า ดีซี-10 กลายเป็นอากาศยานพาณิชย์ลำแรกของ แมคดอนเนลล์ ดักลาซ หลังจากการควบรวมกิจการระหว่าง เครื่องบินพานิชย์แมคดอนเนลล์ และ เครื่องบินพานิชย์ดักลาส ในปีพ.ศ. 2510 ดีซี-10 ได้รับคำสั่งซื้อครั้งแรกโดยลูกค้าเปิดตัว อเมริกันแอร์ไลน์ โดยมีคำสั่งซื้อ 25 รายการและ ยูไนเต็ดแอร์ไลน์ มีคำสั่งซื้อ 30 รายการและ 30 ตัวเลือกใน พ.ศ. 2511 เครื่องบินรุ่น ดีซี-10 ซึ่งเป็นรุ่นซีรีส์ 10 ได้ออกบินครั้งแรกเมื่อวันที่ 29 สิงหาคม พ.ศ. 2513 หลังจากโครงการทดสอบการบินด้วยเที่ยวบิน 929 เที่ยวบินครอบคลุม 1,551 ชั่วโมง เครื่องบินรุ่น DC-10 ได้รับใบรับรองประเภทจาก FAA เมื่อวันที่ 29 กรกฎาคม 1971 เข้าสู่บริการเชิงพาณิชย์กับอเมริกันแอร์ไลน์ เมื่อวันที่ 5 สิงหาคม พ.ศ. 2514 โดยเที่ยวบินไป - กลับระหว่างลอสแอนเจลิสและชิคาโก ยูไนเต็ดแอร์ไลน์เริ่มให้บริการ DC-10 เมื่อวันที่ 16 สิงหาคม พ.ศ. 2514 ความคล้ายคลึงกันของ DC-10 กับ L-1011 ในแง่ของความจุผู้โดยสารและการเปิดตัวในช่วงเวลาเดียวกันส่งผลให้เกิดการแข่งขันด้านการขายแบบตัวต่อตัวซึ่งส่งผลต่อความสามารถในการทำกำไรของเครื่องบิน
แม่สื่อ

แม่สื่อ หรือ พ่อสื่อ คือผู้ทำหน้าที่จับคู่ให้หนุ่ม-สาวให้ได้พบ นัดเที่ยว หรือแต่งงานกัน โดยบุคคลที่เป็นแม่สื่อมีวาทศิลป์และมนุษยสัมพันธ์ที่ดี รู้จักคนมาก และมองโลกในแง่ดี 
นอกจากมีการจับคู่ระหว่างหนุ่มสาวแล้ว ยังมีการจับคู่ระหว่างเกย์ให้มาทำความรู้จักกันอีกด้วย
เหตุผลที่ยังมีแม่สื่อ.
สมัยก่อนนั้นแม่สื่อถือเป็นอาชีพยอดนิยมของเหล่าบรรดาคนเฒ่าคนแก่ (โดยเฉพาะชาวจีน) ที่อยากเห็นลูกหลานเป็นฝั่งเป็นฝา เลยทำตัวหูตากว้างไกล เห็นหนุ่ม-สาวคนไหน โสด ดี มีฐานะ เป็นไม่ได้ ต้องจับคู่ให้มาเกี่ยวดองกับลูกหลานในตระกูลของตัวเองอยู่เสมอ แม่สื่อในปัจจุบันอาจจะเป็นญาติผู้ใหญ่ของฝ่ายใดฝ่ายหนึ่งก็ได้
คนจีนจะถือเรื่องแซ่เป็นสำคัญ หากเป็นเครือญาติหรือใช้แซ่เดียวกันห้ามแต่งงานกันเองเด็ดขาด เพราะฉะนั้นระบบแม่สื่อจึงช่วยตรวจสอบรายละเอียดหลักๆ นี้ก่อนในเบื้องต้น อย่างในแวดวงของคนที่มีฐานะดีเขาไม่อยากได้คนที่ฐานะแย่กว่าแล้วมากอบโกย เขาก็จะใช้วิธีจัดปาร์ตี้ที่บ้านแล้วผู้ใหญ่จะช่วยดู ช่วยแนะนำ ฐานะต้องเข้ากันได้
ฝ่ายชายที่อิ่มตัวกับการหวงแหนความโสดของตนมานาน พ่อแม่ของฝ่ายหญิงและฝ่ายชายที่ต้องการเห็นลูกหลานมีคู่ครอง
วิธีการจับคู่.
วิธีการจับคู่ของแม่สื่อนั้นเริ่มด้วยความเหมาะสมในแบบต่างๆ (เช่น ฐานะ ความดี ความสามารถ) ที่สำคัญฝ่ายชายต้องดีเพราะถ้าผู้ชายดีครอบครัวก็อยู่ได้ ถ้าฝ่ายชายดีบ้างไม่ดีบ้างแม่สื่อจะบอกฝ่ายหญิงว่าเขาดีแล้วให้ทั้งสองลองคบกัน ถ้าปรับตัวได้ก็ดีถ้าไม่ได้ก็แยก
แนะให้ไปดูตัวโดยที่แม่สื่อจะบอกเพียงแค่ฝ่ายเดียวเท่านั้น เช่น แม่สื่อจะให้ข้อมูลของฝ่ายหญิงให้ฝ่ายชายเท่านั้นว่าผู้หญิงคนนี้ดียังไง เมื่อทั้งสองฝ่ายมาดูตัวกันโดยที่ฝ่ายหญิงไม่รู้ตัวเมื่อดูตัวเสร็จหากฝ่ายชายปฏิเสธ แม่สื่อจะยกจุดเด่นของฝ่ายหญิงมาพูดโดยการโน้มน้าวและชักแม่น้ำทั้งห้าแล้วจบท้ายประโยคว่าผู้หญิงดีๆ แบบนี้จะหาจากที่ไหนได้อีก ด้วยเหตุนี้ฝ่ายชายหลายคนใจอ่อนลองคบทุกราย
การทำงานของแม่สื่อจะสำเร็จได้ผู้ใหญ่ทั้งสองบ้านต้องรับรู้และให้การสนับสนุน ดังนั้นแม่สื่อจะคุยกับผู้ใหญ่ก่อนเมื่อถึงวันดูตัวผู้ใหญ่ก็ไปด้วย (ส่วนใหญ่ผู้ใหญ่จะไปดูเรื่องของบุคลิกลักษณะ รวมไปถึงโหงวเฮ้งของผู้ที่จะมาเป็นคู่กัน คนจีนให้ความสำคัญมาก เพราะฉะนั้นเวลาเจอกันในวันนัดดูตัว หากฝ่ายใดมีญาติผู้ใหญ่มาด้วย ก็จะช่วยเป็นหูเป็นตาพากันสำรวจโหงวเฮ้งของอีกฝ่าย) แม่สื่อจะค่อยๆ ถามฝ่ายฝ่ายหนึ่ง ถามไปเรื่อยๆ โดยไม่ให้รู้ตัว 
หากทั้งสองฝ่ายไม่ได้เกิดมาคู่กันแม่สื่อก็จะหาให้ใหม่ แต่ส่วนมากจะไม่พลาด
ผลตอบแทนของแม่สื่อ.
เมื่อหนุ่มสาวได้ตกลงปลงใจแต่งงานกัน ตามธรรมเนียมเมื่อก่อนแม่สื่อจะได้ค่าตอบแทนเป็นเงิน 3% จากเงินสินสอด ของขวัญหรืออั่งเปา ส่วนปัจจุบันอาจจะมีการเปลี่ยนแปลง
ดวงตา คงทอง

ดวงตา คงทอง เป็นนักร้องเพลงลูกทุ่งหญิงชาวไทย สังกัดค่าย เอ็กซ์ไฟว์ เอ็นเตอร์เทนเมนท์
ประวัติ.
ดวงตา คงทอง มีชื่อจริงว่า "อานัตตา คงทอง" มีชื่อเล่นว่า "ตุ๊กตา " เกิดเมื่อวันจันทร์ที่ 13 ธันวาคม พ.ศ. 2525 ที่อำเภอศรีสวัสดิ์ จังหวัดกาญจนบุรี เป็นบุตรนายอรัญ คงทอง และนางวรรณี จะแจ้ง ปัจจุบันสำเร็จการศึกษาระดับปริญญาตรี มหาวิทยาลัยราชภัฏกาญจนบุรี โปรแกรมวิชานิเทศศาสตร์ (แขนงการประชาสัมพันธ์) 
ดวงตาชอบร้องเพลงมากมาตั้งแต่วัยเด็ก ตอนที่เรียนอยู่ชั้นประถมศึกษาปีที่ 3 ได้เป็นตัวแทนโรงเรียนไปประกวดร้องเพลง ขณะศึกษาอยู่ ณ โรงเรียนหนองบ้านเก่าสามัคคี แล้วได้รางวัลชนะเลิศ โดยมีอาจารย์ธวัชชัย กองสี อาจารย์ใหญ่ของโรงเรียนคอยให้การดูแลและฝึกสอนให้ จากนั้นเธอก็เริ่มหัดร้องเพลงจริงจังมากขึ้น และมีโอกาสได้เข้าร่วมประกวดตามสถานที่ต่างๆ และได้รางวัลมากมาย ในวัยเพียง 10 ขวบ เธอประกวดมาทั้งหมดประมาณ 30 ครั้ง 
ดวงตาเริ่มเข้าวงการตอนอายุ 17 ปี โดยมีอาจารย์เฉลียว สุขโชค เป็นผู้ชักนำเข้าสู่วงการเพลงเมื่อปี พ.ศ. 2541 และมีอาจารย์ธวัชชัย กองสี เป็นผู้ดูแลฝึกสอน สำหรับชื่อดวงตา คงทองนั้น ปิ๋ม ซีโฟร์ เป็นคนตั้งให้ 
ดวงตาเป็นนักร้องสังกัดค่ายเพลงมาแล้วหลายค่ายเพลง อาทิ ค่ายมหาจักร เอ็นเตอร์เทนเม้นท์ ค่ายกระบือแอนด์โค ค่ายยูทู เรคคอร์ดส ค่ายมิวสิค ดี เอ็นเตอร์เทนเมนท์ และค่าย เอ๊กซ์ไฟว์ เอ็นเตอร์เทนเมนท์ ปัจจุบันเป็นนักร้องสังกัดค่ายเอ็กซ์ไฟว์ เอ็นเตอร์เทนเมนท์ เธอมีผลงานคุณภาพออกมาอย่างต่อเนื่อง และสามารถคว้ารางวัลมาครอบครองมากมาย อ.แดน บุรีรัมย์ วิจารณ์ไว้ว่าแก้วเสียงของดวงตานั้นเพราะมาก และเลียนเสียงได้ยาก
ด้านชีวิตส่วนตัว ปัจจุบันแต่งงานแล้วกับหนุ่มนอกวงการ เจ้าของธุรกิจเครื่องเสียงและวงดนตรีลูกทุ่งในจังหวัดกาญจนบุรี เมื่อวันที่ 31 กรกฎาคม พ.ศ. 2565
ผลงาน.
อัลบั้มกลุ่ม.
ร่วมกับ จิ้งหรีดขาว วงศ์เทวัญ , ลิซ่า ไปรพิศ และ หลิน นุศรา ประวันณา
ร่วมกับ ฝน ธนสุนธร และ อาจารียา พรหมพฤกษ์